
DEN 2022 CASI 50 
PERSONA A MURI OF 
A PERDE TRATANDO 
PA YEGA ISLANAN ABC 


JORAN A 
HAYA UN BATI 
FORMAL 
DEN PRIZON 


MUHE DETENI 
PA ESTAFA 
DI 2.4 MIYON 
FLORIN 


PA FALTA DI CREDIBILIDAD 


NI MALTRATO DI 
JORAN VAN DER 
SLOOT DEN PRIZON 
TA CREIBEL 


DVG CU ADVERTENCIA PA 
BENTA DI SIGARIA NA HOBENNAN 
SIGARIA LOS 
TA OBTENIBEL 
TUR DIA 


Diaranson, 31 Mei 2023 
LOCAL 
2 
AWEMainta 


E 
sospechoso den e desaparicion na 2005 di e mucha 
muhe Mericano Natalee Holloway na Aruba, Joran van 
der Sloot (35), a haya un bati formal den prizon na Aruba, 
asina su abogado Maximo Altez a declara na e canal di tele- 
vision Mericano CBS News. 


E abogado ta bisa cu esaki tabata un pelea entre e 
prizoneronan y e no sa kende a ataca Joran. Pero loke ta 
remarcabel ta cu e hecho aki ta tuma luga riba e mesun 
fecha di desaparicion di Holloway y asesinato di Stephany 
Flores,, di cual el a wordo declara culpabel y ta sintando un 
castigo di prizon. 


Joran tabata e ultimo persona cu a wordo mira den compania 
di Natalee Holloway, pero nunca autoridadnan por a proba 
cu e tabata responsabel pa morto di Holloway, ya cu nunca 
a haya e curpa tampoco. E caso aki a keda un misterio, den 
cual a detene tambe dos rumannan Kalpoe cu tabata bon 
amigo di van der Sloot. 


Natalee Holloway a bini Aruba riba un biahe di celebracion pa 


graduacion di studiantenan di un scol na Alabama. Durante 
cu e tabata di bishita na Peru, el a conoce Stephany Flores y 
a mat’e ora cu e mucha a coba den su laptop y a descubri cu 
e tabata envolvi den desaparicion di Holloway. Pa esaki el a 
haya un condena di 28 aña. Despues a trata di hinca droga 
den prizon y pa e delito aki el a haya un castigo di 18 aña. 
Probablemente cu bida e homber aki lo no Sali di prizon. 


E siman aki van der Sloot lo mester wordo extradita tempo- 
ralmente pa Merca pa enfrenta cargonan di extorsion. El a 
gaña mama di Natalee cu e lo dun’e informacion riba unda 
curpa di Holloway ta si dun’e un suma di placa. 


Despues di e huicio di van der Sloot na Merca pa extorsion, 
lo transporte inmediatamente bek pa Peru pa sinta e resto di 
su sentencia den e caso di asesinato di Flores. 
A acepta e situacion aki pa trata di permiti famia di Holloway 
haya paz. Mester pone bon cla cu Joran van der Sloot na 
Merca no por wordo husga pa desaparicion di Natalee 
Holloway. Hopi hende ta puntra sinembargo si e autori- 
dadnan Peruano lo logra hay’e bek na Peru. 


Joran a haya un 
bati formal den prizon 

U 
n articulo publica den e corant El Nacional ta papia di e 
datonan aki. Ta menciona cu 48 persona a muri y 11 a 
disparce tratando pa yega Aruba, Boneiro of Corsou duran- 
te 2022. Di otro banda, durante 2022 autoridadnan di e is- 
lanan Caribense a confisca casi 30 ton di cocaina y 5.1 ton 
di marihuana. 


A saca esaki di e relato anual di Guarda Costa di Caribe, 
cu a keda publica memey di e luna aki. Nan a duna cifra di 
migrantenan cu a trata di drenta e islanan di forma iregular 
durante 2022: 48 a fayece y 11 a perde. 


Entre januari y december di aña pasa Guardacosta a detene 
170 persona – cual nacionalidadnan no ta conoci – cu a 
trata di yega e islanan cerca di costa di Venezuela. 
A raporta cu Guardacosta di Reino Hulandes a afirma cu 
e casonan di trafico of contrabanda di persona a aumenta 
compara cu 2021. E aña ey ainda tabata aplica e normanan 
migratorio mas severo a causa di e pandemia di COVID-19. 


Nan a recomenda un vigilancia mas exacto di e cantidad 
di personanan rescata den area di Servicio Aeronautico di 
Rescate (SAR) Hulandes, cu ta e islanan di Caribe di forma 
independiente, y ta muri of disparce. Pa e motibo aki mester 
estrecha e forma di cooperacion entre autoridadnan y 
Organisacion Internacional pa Migracion. 


Di otro banda a menciona cu ora ta papia di henter Caribe, e 
cifra di esnan disparce ta 287. 
Awo cu apertura di e fronteranan, Guardacosta a bisa di ta 
mira e necesidad pa un vigilancia di e situacion Venezolano 
cu ta uno hopi instabil. 


Di otro banda e informe a duna detaye riba e materialnan 
confisca durante 2022. A confisca un total di 29.4 ton di 
cocaina y 5.1 ton di marihuana. Ademas, a saca 13 arma 
di candela cu a confisca ora cu a intercepta e navenan cu 
ilegal. Operacionnan di Guardacosta ta wordo realisa cu 
apoyo di Merca, Francia y Gran Britania, cu cual pais nan ta 
intercambia informacion. 


E cooperacion aki ta bon debi na e falta di recursonan riba 
e tereno aki den Caribe. Un 87,8% di e presupuesto di 
Kustwacht ta bini di Hulanda y e resto ta wordo cubri pa 
gobiernonan di Aruba, Corsou y Sint Maarten. 


A 
fpakteam di Aruba a tene un accion awe mainta den 
Caya Frère Johannes, caminda a detene un sospechoso 
relaciona cu un investigacion di malversacion y estafa. E so- 
specho ta cu e sospechoso aki a malversa sumanan di placa 
di mas cu 2,4 miyon florin, cu el a ricibi di clientenan pa en- 
trega na Belastingdienst. 


Durante e huiszoeking a tuma placa cash, joyas, adminis- 
tracion y computernan den beslag. E investigacion no ta cla 
ainda. 


Manera conoci, Afpakteam ta un cooperacion di OM, Polis, 
Aduana, Fiot (Fiscale inlichtingen- en opsporingsteam, 
Marechaussee, Kustwacht, Meldpunt ongebruikelijke trans- 
acties (Meldpunt) y RST. Afpakteam ta bringa crimen finan- 
ciero economico y ta activo na Aruba desde 2017. 
Pa tips y señalnan di labamento di placa por contacta 
Afpakteam via tiplijn (11141). 


Den 2022 casi 50 persona a muri of a 
perde tratando pa yega islanan ABC 


Muhe deteni pa estafa 
di 2.4 miyon florin 

Ministro encarga cu Turismo & Salubridad ta anuncia cu entrante 
01 juni 2023 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
restaurantvergunning A pa e parcela Pastoor Hendrikstraat 53. 
E permiso aki ta concerni e.o. benta di cuminda pa wordo consumi 
den e parcela. Den e periodo aki tur hende por expresa por escrito 
nan desacuerdo contra dunamento di e permiso menciona, dirigi 
na e Ministro encarga cu Turismo & Salubridad via intermediacion 
di Director di Departamento di Legislacion y Asunto Huridico, 
Schotlandstraat 53. 


P 
a esunnan cu a studia y analisa e caso di Natalee 
Holloway, cu ayera tabata fecha di su desapari- 
cion aki na Aruba 18 aña pasa, na mes momento a 
sigui studia e asesino Joran van der Sloot, no tabata 
ningun sorpresa cu ayera a drenta informacion for 
di Peru, cu e criminal aki a wordo maltrata formal- 
mente pa un grupo di otro preso. 


A spera un scenario asina for di masha dia caba, for 
di momento cu gobierno di Peru hunto cu e sistema 
hudicial di e pais ey, a dicidi cu lo a complace un peti- 
cion di autoridadnan hudicial Mericano, pa temporal- 
mente extradita Joran pa e wordo husga pa un caso 
cu tin contra dje, di malversacion y otro kehonan 
entrega pa mama di Natalee contra dje. 


Atrobe, pa esunnan cu a studia e caso aki y cantidad 
di desaroyonan den e trayecto criminal di Joran, por 
a spera cu e lo bin mas den noticia y na momento cu 
e informacion a drenta dialuna anochi for di Peru di 
su maltrato serio, esaki no tabata ningun sorpresa. 


Abogado di e criminal aki, Maximo Alteza a informa 
prensa Mericano cu e ta preocupa pa e siguridad di 


Pa falta di credibilidad 


Ni maltrato di Joran 
van der Sloot den 
prizon ta creibel 


van der Sloot, su cliente y cu e kier pa e wordo traslada pa un seccion caminda 
siguridad ta mas sigur pa evita cu algo pio lo pasa cu su cliente. 


E informacion cu tin riba e caso di maltrato contra di Joran, ta cu el a wordo 
ataca pa un grupo di coleganan preso, caminda el a wordo corta na un di su 
mannan y tambe cu el a wordo golpia tambe pa e grupo durante di un pelea. 


No ta bisa di con e pelea a surgi pero e abogado ta mustra cu apesar cu e 
ta deteni pa un crimen serio, Joran mescos cu tur ser humando, sin tuma 
na consideracion ki fayo na a comete contra sociedad, tin derecho di wordo 
protegi contra di cualkier tipo di abuso fisico of psicologico. 


REALIDAD 
Na momento cu autoridadnan Mericano a pidi pa extradicion di Joran, e crim- 
inal a mira un mundo nobo habri pa su persona, caminda e lo laga atras un 
estadia cruel den e prizon di Challapalca, un di e centronan coreccional mas 
peligroso den henter e pais. 


Ningun momento su abogado, un figura cu algun tempo atras a bira lomba pa 
Joran ya cu e no tabata wordo paga manera a palabra, awor diripiente ta cla 
pa bay “all out” pa e criminal y ta suplicando autoridadnan hudicial di Peru, 
pa traslada Joran pa un otro seccion caminda e no ta core peliger di wordo 
agredi. 


Practicamente por anticipa cu na momento cu Joran yega Merca, e lo haci 
su maximo esfuerso pa haya un bon abogado caminda lo atende y studia tur 
posibilidad cu e sistema hudicial Mericano ta contene, pa no regresa nunca 
mas pa e prizon horibel na Peru. 


Segun ta ser mustra, no ta Joran mes a bringa pero tabata dos grupo cu a 
enfrenta otro pero el a bay trata di para e pelea y el a wordo maltrata formal- 
mente, pues contrario na loke su abogado Maximo Alteza ta trece dilanti, cual- 
kier peliger contra di su bida, probablemente lo no ta existi pa e por wordo 
manda un otro seccion caminda e por prepara su mes trankilamente pa su 
biahe y estadia na Merca. 


Joran na Merca lo para responsabel pa e forma con el a manipula mama di 
Natalee Holloway dunando e señora speransa cu e lo mustra e mama cu tabata 
kier restonan di su yiu, pa asina e conoce loke nan conoce como “closure” 
pero na final di cuenta Joran a tuma placa y no a duna e mama ningun indica- 
cion kico e lo a haci cu curpa di su yiu muhe. 


Loke ta logico ya cu na momento cu e lo a duna e informacion aki na mama di 
e hoben, e lo a wordo deteni mesora pa asesinato di Natalee. 

D 
VG a emiti un comunicado di prensa dialuna 
ultimo, den cual ta participa na comercian- 
tenan, principalmente esunnan cu ta bende pro- 
ductonan di tabaco, cu esaki ta ley ta prohibi 
benta di e productonan aki na ciudadanonan cu 
ta bou di 21 aña. 


Ta for di 2021 e ley aki a drenta na vigor pero 
nunca a sigui un control estricto y adecuado pa 
multa esunnan cu ta faya cu ehecucion di e ley aki 
cu ta conoci como “Landsverordening Beperking 
Tabaksproducten.” 


Tempo cu e ley aki a bira oficial, a concentra hopi 
riba benta di sigaria los over di toonbank y cu 
esaki ta estrictamente prohibi pero e efecto di e 
ley aki a funciona solamente pa algun siman of di 
mas un luna. 


Despues di e supuesto periodo di adaptacion 
aki, practicamente tur caminda te dia di awe, 
hendenan ta cumpra sigaria los na cualkier tende 
cu ta ofrece esaki na su clientenan, hasta algun 
ta asina bruto, cu nan no tin cuenta cu tin otro 
hendenan den e luga, ta djis saca sigaria los y 
bende esaki na e cumpradonan. 


Awor un biaha mas DVG ta mustra cu lo bay pone 
enfasis riba benta di productonan di tabaco na 
cumpradonan cu ta bou di 21 aña, algo cu ta 
zona cu lo ta serio pero cu simplemente ta den 
e simannan inicial, e control cu ta papia di dje, lo 
por tin su efecto na algun caminda. 


No tin suficiente funcionario di gobierno pa 
controla esaki y despues di tempo e control a bira 
floho te ora cu esaki ya no ta wordo haci mas, ya 
cu den ultimo añanan, ta diferente ley a wordo 
introduci cu mester yuda den conservacion di 
naturalesa, cu no ta efectivo pa loke ta e control 
di leynan aki. 


Sigarianan los ta uno ya cu tin hopi negoshi cu 
ta bende sigaria los ya cu no tin control y esaki 
tabata mesun situacion cu e ley cu ta prohibi uzo 
di saco di plastico, pues negoshinan no por duna 
consumidornan saconan di plastic pa pone nan 
producto aden pa hiba cas. 


DVG cu advertencia pa benta 
di sigaria na hobennan 
Sigaria los ta 
obtenibel tur dia 


Comerciantenan a transforma e ley aki den un tipo di negoshi di bende saco, 
algun hasta tin nan propio diseño riba nan tas pa comestibel y loke ta haci e 
situacion mas serio, ta e hecho cu tin tienda of negoshi cu no ta duna cliente un 
saco di plastico mas pero si nan tin rol di saconan di plastic riba reki pa bende. 


Cu otro palabra e saco di plastico ta keda riba mercado, por keda haci su efecto 
desastroso pa medio ambiente ya cu nunca el a disparce for di circulacion ya cu 
no tin un control debido pa cu esaki. 
Awor un biaha mas DVG ta anuncia cu ta prohibi pa bende un ciudadano bou 
di 21 aña, producto di tabaco pero mester ta serio si, ya cu practicamente den 
ningun tipo di tienda, sea supermercado of mini market, practicamente nunca 
ta pidi e cliente presenta su carchi di identidad pa sigura cu e ta mayor di edad. 


Por compronde e bon intencion di DVG cu ta na su luga pero realidad di e situ- 
acion ta mustra algo totalmente diferente y un ley cu ta asina importante pa e 
propio salud di esunnan cu a uza tabaco como esunnan rond di nan, e control 
cu ta asina importante lo no tin e reconocimento logico y legal pa e resulta den 
algo positivo. 


E anuncia di DVG riba caminda tin mag di huma sigaria of cualkier otro tipo di 
tabaco den publico, por ta mas controlabel y ta di spera cu e control aki tambe 
ser haci den un forma efectivo. 

F 
uera cu Ministernan di gabinete Wever Croes II ta riba un 
‘trip’ continuo rond di mundo, por a constata cu mayoria 
di mandatario di e gabinete aki efectua un bishita den ex- 
terior, nan ta yega y duna declaracion na prensa, bisando: 
“Aruba, nos a bin cu bon noticia.” 


Tremendo ya cu e palabranan aki tin cu duna pueblo un 
sentimento di speransa, un sentimento cu realmente awor 
si cosnan lo cambia y cu bida di ciudadanonan di e pais aki, 
lo cambia drasticamente y cu pueblo lo tin un bon porvenir. 


Minister Geoffrey Wever a regresa for di Colombia caminda 
el a forma parti di un delegacion riba un asina yama “trade 
mission” na Colombia y e mandatario a menciona un serie 
di acuerdo of miho bisa, promesanan expresa di empresari- 
onan Colombiano pa cu Aruba. 


Analisando tur loke a bin dilanti te cu awor riba e mision 
comercial aki, e unico logro concreto ta esun cu e CEO di 
ATA, Ronella Croes a confirma cu turismo for di Colombia lo 


sigui crece ya cu no ta for di awor Aruba Tourismo Authority 
ta trahando riba promocion pa haya mas bishitante for di e 
pais Sur-Americano aki. 


Segun declaracion di Minister Geoffrey Wever, e mehoracion 
di e laso comercial cu Colombia, lo tin beneficio propio sin 
bay den detaye kico esaki ta nifica, ya cu e mandatario a 
papia di beneficio comercial pero no a papia di beneficio pa 
un pueblo cu ta pasando den duro formal pa loke ta prijs di 
cuminda pa algun tempo caba. 


Tambe minister Wever a mustra riba un reunion cu Direccion 
de Impuestos y Aduanas Nacionales, caminda a trata dife- 
rente punto cu lo yuda den e procesamento di documen- 
tonan pa transporte di carganan pero aki tampoco por a 
saca afo ki beneficio pueblo lo saca for di esaki, ya cu lo mas 
importante ta cu lo haya carni na un prijs relativamente abou 
pa asina pueblo por haya un tiki alivio di loke ta pasando na 
e momentonan aki cu inflacion na Aruba. 
Tambe Minister a anuncia e acto di firma cu ‘Holland House’ 
cu lo yuda duna mas contenido na presencia di Aruba na 
Colombia, algo cu for di algun tempo caba ta tumando luga. 


PROMESA 
Minister Geoffrey Wever ta mustra cu su gobierno tin un 
‘blue print’ na momento cu mandatarionan di gabinete 
Wever Croes II biaha pa exterior pa un motibo of otro. 
Minister Glenbert Croes luna pasa a regresa Aruba despues 
di un biahe largo pa Europa caminda cu el a bishita Spaña 
y el a trece super bon noticia pa pueblo di Aruba pa loke 
ta establecimento di un planta hidrogeno riba tereno di 
refineria na San Nicolas. 


Esaki despues cu mesun Minister Croes aki, a trece e “bon 
noticia” di un acuerdo firma cu Eagle LNG pa provee WEB 
Aruba NV cu gas natural cual lo nifica cu prijs di awe y cori- 
ente lo baha considerablemente. 


E situacion actual cu tin aki na Aruba, caminda nivel di 
pobresa ta sigui expande su mes seriamente, cual lo bira 
ainda mas pio si gobierno introduci 7% di BBO na frontera, 
pueblo tin derecho pa haya alivio, e tin derecho di haya un 
gobierno cu ta bin dilanti y kita e presion social y financiero 
for di lomba di tur hende ya cu e presion ta birando di mas 
te cu pueblo lo no por sostene su mes mas den un forma 
decente y respetuoso. 


Aruba tin un gobierno di 
“bon noticia” pero sin contenido 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 
SAVANETA 195-C 
een woonhuis met verder toebehoren staande op 
een perceel eigendomsgrond ter grootte van 
ongeveer negenhonderd vierenveertig vierkante 
meter (944 m2), gelegen te Savaneta in Aruba, 
kadastraal bekend als Derde Afdeling Sectie H 
nummer 46 
richtprijs: Afl. 315.000,-- 


- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 juni 2023 ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


R 
iba 30 di mei 2023 a sali den diferente medionan di prensa 
(Diario di 30 di mei 2023 y NoticiaCla di 30 di mei 2023) un 
declaracion di sr. mr. Mauritsz de Kort, presidente di Corte Co- 
mun di Aruba, Corsou y St. Maarten cu a sorprende e bestuur 
di VWI. Sr. mr. de Kort ta declara, y nos ta quote: “Ora cu e caso 
a wordo traspasa di Aruba pa bay pa corte mbinacion di apela- 
cion, esta e tres huesnan na Corsou, e traspaso no a bay bon, 
pues nos a perde e caso for di bista”, fin di quote. Cu e “caso”, 
sr. de Kort ta referi na e caso di apelacion (Hoger Beroep) di 
VWI vs WEB, esta e caso cu number AUA202100053KG someti 
na Hof na maart 2021. Sr. mr. de Kort ta claim cu e “caso no a 
wordo bon traspasa” y cu door di esaki e “a perde e caso di bi- 
sta.” Pero VWI na su turno ta puntra su mes ta kico ta pasando 
na Corte Comun? 


Aki ta sigui algun feiten: 
1. Publikatie Audientieblad hofrol di 14 di juni 2022: 
Hoger Beroep VWI vs WEB, zaakstatus 
Vonnis. A postpone e uitspraak di e vonnis aki pa otro dia. 
2. Publikatie Audientieblad hofrol di 20 september 2022: 
Hoger Beroep VWI vs WEB, zaakstatus 
Vonnis. A postpone e uitspraak di e vonnis aki pa otro dia. 
3. Publikatie Audientieblad hofrol di 25 april 2023: 
Hoger Beroep VWI vs WEB, zaakstatus 
Vonnis. A postpone e uitspraak di e vonnis aki pa dia 23 di mei 
2023. 
4. Na mei 2023 VWI ta wordo opgeroepen riba hofrol pa e mes 
un caso aki di Hoger Beroep, pero awo no ta pa uitspraak di un 
vonnis mas, pero esaki a bira un pleidooi! 


Na por lo menos tres (3) ocasion Corte Comun a pone e caso di 
Hoger Beroep di VWI vs WEB pa duna e uitspraak di un vonnis 
y a trek terug e uitspraak aki y a postpone pa otro dia. Awo, 
30 di mei 2023, presidente di Corte Comun ta haci declaracion 
den prensa cu a “perde e caso di bista” y e “caso no a wordo 
bon traspasa”? Ta riba ki material (stukken) e TRES HUESNAN 
cu mester behandel e caso aki a traha cu ne anto pa por a pone 
riba Audientieblad hofrol, at least tres biaha, cu nan ta cla pa 
duna uitspraak di un vonnis, pa despues postpone e uitspraak 
atrobe? VWI no ta kere cu Corte Comun ta pone “zomaar” un 
caso riba e Audientieblad hofrol pa duna uitspraak di un vonnis 
sin cu e tres huesnan cu a behandel e caso a duna “okay” pa 
haci esaki. Awo presidente di Corte Comun ta bisa cu un “fout” 
a wordo cometi di Corte Comun su banda, y cu “awo si” lo bay 
behandel e caso di Hoger Beroep VWI vs WEB como debe ser. 
Ta kico precies ta pasando aki anto? Despues cu Corte Comun 
a publica at least tres (3) biaha riba hofrol pa duna vonnis, ta 
core yama VWI awo pa bin corte dia 20 di juni pa “pleidooi” 
riba e mes un caso cu kier a duna vonnis. E pleidooi aki a tuma 
luga digitalmente desde comienso di aña 2022 caba! 


Bottomline: Corte Comun a pone e caso di Hoger Beroep di 
VWI vs WEB at least tres (3) biaha riba e Audientieblad hofrol 
pa duna uitspraak di un vonnis. Na tur e biaha nan aki e vonnis 
no a wordo duna pero a wordo posponi. Awo presidente di 
Corte Comun ta declara den prensa cu Corte Comun “a perde 
e caso di bista”. Awo 20 di juni venidero, VWI ta wordo yama 
pa presenta pa un “pleidooi” di e mes un caso aki di cual TRES 
BIAHA a wordo yama pa duna uitspraak di e vonnis! Sorry, y 
cu tur respet pa Corte Comun, VWI no ta hurista ni abogado, 
pero sinceramente, na nos opinion tin algo cu no ta cuadra den 
henter e manera di trato di e caso aki di e Hoger Beroep entama 
pa VWI vs WEB. 


Directiva General di VWI 


VWI no ta compronde con “a 
perde e caso di nan for di bista” 


Diaranson, 31 Mei 2023 
LOCAL 
8 
AWEMainta 


B 


anco Central di Aruba (BCA) a publica awe e “State of the Economy” pa e 


di cuater kwartaal di 2022. E publicacion ta contene un resumen y analisis 


di desaroyonan economico nacional y internacional. E puntonan mas impor- 


tante ta presenta abou. 


Den 2022, e rendimento economico real estima a surpasa e nivel pre- 


pandemico. Un crecemento di 9,6 porciento registra den producto domes- 


tico bruto (PDB) real a resulta principalmente for di un prestacion solido di 


turismo. Den 2022, casi tur indicador relata na turismo, cu excepcion di dura- 


cion promedio di estadia, a mustra mehoracion compara cu e aña anterior 


(Tabel 1.). E cantidad di turista “stayover” (+36,5 porciento), suma total di 


anochi di turista (+33,0 porciento) y ingreso turistico (+36,6 porciento) a subi 


den 2022. Impulsa pa e resultado positivo aki, e tasa di ocupacion hotelero a 


yega 75,0 porciento, mientras e averahe di ingreso for di renta di cambernan 


hotelero disponibel a crece te na USD 231,9 na fin di 2022, un subida for di 


56,5 porciento y USD 147,0 na 2021. 


E crecemento den demanda local pa bienes y servicio a impulsa consumo 


priva real, cu alabes a contribui na e expansion di e producto domestico 


bruto (PDB) real. Mayoria indicadornan di consumo a refleha e desaroyo 


aki (Grafico 1). Ingreso relata na impuesto riba mercancia y BBO y BAVP y 


a registra un aumento debi na e actividad economico eleva, como tambe pa 


motibo di prijsnan mas halto durante 2022. Ademas, data di banconan comer- 


cial ta demostra cu credito di consumidor nobo, den cantidad como tambe 


balor, a crece compara cu 2021. E cantidad total di relacionan di trabou 


registra na SVB(Contract di empleo registra na Estadistica | (svbaruba.org)), 


tambe a expande, indicando un mehoracion den condicionnan di e mercado 


laboral, consistente cu e actuacion observa den sector turistico. 


Den 2022, indicadornan di inversion a mehora compara cu 2021; sinem- 


bargo, mayoria di e aumento tabata empuha pa inflacion. Ambos hipoteca 


extendi pa vivienda como e importacion di material di construccion a crece 


den 2022. E desaroyo den importacion di material di construccion a marca 


e prome subida despues di e pandemia di COVID-19. Data di e encuesta di 


percepcion di empresanan ta riba e mesun liña cu e indicadornan di inver- 


sion como cu e indice pa inversion di e encuesta a subi di 100,7 den 2021 


pa 105,5 den 2022, indicando un sentimento positivo di negoshi desde e 


segundo kwartaal di 2021. 


Aumento den prijs di utilidadnan y gasolin, cuminda, y vehiculo a causa e 


subida den e inflacion a base di promedio anual pa 5,5 porciento na fin di 


2022, un aumento for di 0,7 porciento na fin di 2021. Mientrastanto infla- 


cion a base di promedio anual – excluyendo cuminda y energia – a continua su 


aumento continuo desde October 2021, yegando 2,2 porciento na fin di 2022. 


Transaccionnan internacional a traves di banconan comercial a conduci na 


un entrada netto di divisas na balor di Afl. 223,4 miyon den 2022 (Tabel 


2). Esaki tabata relata na un entrada netto di divisas riba e cuenta coriente 


impulsa door di actividadnan den e sector turistico. E surplus riba e cuenta 


coriente a wordo mitiga parcialmente por medio di un salida netto di divisas 


riba e cuenta capital y financiero, despues di a kita restriccionnan di capital 


relaciona cu e pandemia. 


Durante 2022, data financiero di gobierno a marca un mehoracion signifi- 


cante den e posicion financiero di gobierno, como cu e deficit fiscal a reduci 


na Afl. 47,5 miyon, un bahada fuerte compara cu Afl. 494,8 miyon na 2021. 


E reduccion aki ta debi na un aumento den ingreso di gobierno y un disminu- 


cion den gastonan gubernamental. E desaroyonan positivo aki ta refleha e 


actuacion solido economico cu a resulta di e recuperacion persistente di e 


sector turistico, como tambe na e descontinuidad di programanan di asis- 


tencia financiero na individuo y negoshinan relata na COVID-19. 


Data disponibel a mustra cu debe di gobierno a aumenta cu Afl. 62,0 miyon 


y a yega Afl. 5.717,6 miyon na december 2022 compara cu december 2021. 


Desde e segundo kwartaal di 2020, e pandemia a causa un subida constante 


den e debe gubernamental di e kwartaal compara cu e kwartaal anterior. 


Sinembargo, e continuacion di e recuperacion economico fuerte y e descon- 


tinuidad di programanan di asistencia relata na COVID-19 a causa un bahada 


significante den gobierno di Aruba su necesidad pa likides y consecuente- 


mente e necesidad pa prestamo den 2022. A pesar di e nivel di debe mas 


halto, crecemento economico a trece un caida den e proporcion entre debe y 


PDB, bahando esaki na 88,3 porcient0, mientras na fin di 2021, esaki tabata 


100,9 porciento. 


E publicacion completo ta disponibel riba BCA su website. 


(https://www.cbaruba.org/document/state-of-the-economy). 


Produccion economico a supera nivel pre-pandemico den 2022 

ARUBA MARRIOTT RESORT & STELLARIS CASINO 
ta anuncia na e pueblo di Aruba cu La Vista restaurant, 
conoci pa su “Sunday Brunch” y “Breakfast Buffet” ta 
dispidi oficialmente ariba Dialuna, 5 di Juni, 2023. Pa 
motibo cu lo renoba e restaurant por completo, incluy- 
endo cambiando e concepto y menu pa uno nobo. 


Cu hopi orguyo di por a brinda na añanan di servicio na 
nos local y huespednan, e team y lidernan di La Vista y 
Aruba Marriott Resort ta duna un gradicimento cu un 
tremendo “Hasta La Vista Brunch” pa asina dispidi di La 
Vista cu su ultimo evento. 


Diadomingo, 4 di Juni, 2023 for di 11:00AM te cu 2:00PM, 
“Hasta La Vista Brunch” lo tuma lugar, ofreciendo e 
faboritonan manera omelet station, pancakes & waffles, 
raw bar, carving station, pizza & pasta, dessert station y 
mucho mas pa asina conmemora e dia special aki. Nos 
ta apoya tur hende pa haci nan reservacion na tempo y 
yama nos na 520-6312. E brunch aki lo ta $59 pa persona 
y ta inclui “bottomless mimosa”, special riba cocktail, DJ, 
y cuanto cu bo kier y por come! 


Durante e temporada di despedida aki, Aruba Marriott 
Resort kier recorda un y tur di nos restaurantnan manera 
Atardi, situa ariba beach, cu ta ofrece dinner tur anochi di 
6:00PM – 10:00PM, perfecto pa un “date night” of cual- 
kier celebracion. Starbucks, situa den nos lobby, habri 
tur dia di 6:00AM – 2:00AM cu un surtido di koffie, te, 
pan, pastry, y bolo. Ruth’s Chris Steak House, ta habri tur 
dia di 5:00PM – 10:30PM ofreciendo dinner, steak, y un 
experencia inolvidabel! 
Tambe nos tin The Lobby, ofreciendo sushi y “finger 
foods” manera flatbreads y chicken wings, habri tur dia 
di 12:00PM – 11:00PM. Durante henter luna di Juni, The 
Lobby lo ofrece 25% di descuento pa tur local cu presenta 
nan ID local. 


Mientras cu Aruba ta en espera di kico ta na caminda pa 
remplasa La Vista, Aruba Marriott y su asociadonan ta 
contento di por conta cu un concepto nobo, introduci- 
endo un experencia culinario Mediteraneo. E restaurant 
bou di nomber di “Mercát” lo ofrece breakfast, lunch, y 
dinner, y tambe lo tin su “breakfast buffet” y “Sunday 
brunch” cu ja tabata conoci durante e temporada di La 
Vista. 
Nos ta den gran espera di loke ta na caminda y ja caba 
orguyoso di por comparti cu Aruba y su huespednan den 
September 2023 segun Mercát ta habri su portanan. 


LA VISTA NA ARUBA MARRIOTT RESORT 
TA YAMA ARUBA UN DANKI Y AYO 


Y NA MES MOMENTO TA DUNA BON BINI NA UN CONCEPTO NOBO 


Aruba Marriott Resort & Stellaris Casino a habri na aña 1995 cu 411 camber y a añadi 3 camber na 2018. Na aña 1999 
a habri Marriott’s Aruba Ocean Club cu 311 camber y na aña 2004 a habri Marriott’s Aruba Surfclub cu 900 camber. 
Na tur, e famia di Marriott Aruba ta consisti di mas o menos 1200 empleado den servicio directo. E compleho di Marriott 
Aruba ta esun di mas grandi den henter Caribe, tanto den cantidad di camber como den cantidad di empleado. 

SUNDAY BRUNCH 


D 
en e conferencia di prensa dialuna atardi Minister di Finansa Sra. Xio- 
mara Maduro a trece dilanti cu gobierno a traha riba su entrada pero 
gobierno a traha tambe den baha gasto. Hopi bes por scucha bosnan cu 
ta resona cu gobierno no a haci nada pa baha gasto, esaki no ta berdad 
segun Minister Maduro. Por comproba cu gobierno a baha gasto y esey ta 
den tur rapport cu tin. 


Por tuma nota den Banco Central su “economic outoput” cu nan ta saca e 
siman aki ta indica cu for di informacion cu nan a ricibi di gobierno ta mira 
cu tin un adelanto significativo di e posicion financiero durante aña 2022. 
E deficit fiscal a reduci na Afl. 47,5 miyon, un bahada fuerte compara cu 
Afl. 494,8 miyon na 2021. E reduccion aki ta debi na un aumento den 
ingreso di gobierno y un disminucion den gastonan gubernamental. 


Segun Minister Maduro si nos kier trece stabilidad financiero na pais Aruba, 


Minister di Finansa durante conferencia di prensa a informa: 


Gobierno a traha pa baha 
gasto di gobernacion tambe 


Segun Banco Central di Aruba den su “State of Economy’ 
cu Gobierno su finansa publico a mehora den aña 2022 


nos no por solamente haci esaki den hisa 
entrada di pais pero esaki mester ta acompaña 
cu bahamento di gasto. No mas nos mester ta 
consciente cu pais Aruba tin un mega debe, 
esaki ta trece cune un componente di gasto di 
interes cu cada aña ta crece y na e momento 
aki lo yega 300 miyon florin. Minister Maduro 
ta splica pa un y tur por haya un haya un idea 
kico un 300 miyon ta representa, nos por 
compare cu lo siguiente: den Presupuesto e 
suma di 300 miyon gobierno tin presupuesta 
pa henter e Ministerio di Husticia of di Ministerio 
di Enseñansa. Esaki ta e postnan mas grandi 
den Presupuesto di pais Aruba. E no ta husto y 
tampoco sabi cu ta scucha critica cu gobierno 
no ta baha su gastonan pasobra esaki por 
lese den rapportnan di Banco Central y IMF 
caminda ta mustra cu gobierno a bin ta haci lo 
corecto. E desaroyonan positivo aki ta refleha 
e actuacion solido economico cu a resulta di e 
recuperacion persistente di e sector turistico, 
como tambe na e descontinuidad di program- 
anan di asistencia financiero na individuo y 
negoshinan relata na COVID-19. 

GRUPO DAVID ENTERPRISES a yama bon bini na Aruba, e 
marca di moda iconico “American Eagle” na comienso di e aña 
aki. Na honor di e evento aki, nan ta entusiasma pa celebra e 
gran apertura di nan sucursal nobo na Aruba, cual ta situa na 
Renaissance Mall. E evento hopi anticipa lo tuma luga dia 1 di 
juni 2023, y ta promente un experiencia di compra increibel pa 
pioneronan y esnan entusiasma cu moda. 


Cu su compromiso pa brinda cliente productonan di calidad 
halto y di ultimo modelo, American Eagle a bira un nomber 
renombra den industria di moda. E apertura di nan sucursal 
nobo na Aruba ta un testamento di e expansion global di e 
marca y e dedicacion pa ofrece e tendecianan di moda mas 
actual na e clientela rond di mundo. 


Pa celebra e momento special aki, American Eagle ta ofrece un 
oferta exclusivo na tur cliente. Durante e gran apertura, clien- 
tenan lo gosa di un descuento fantastico di 30% riba tur cos 
den e tienda. Pero esey no ta tur! E prome 20 clientenan cu 
yega na e tienda lo ricibi un regalo adicional. American Eagle 
lo reparti tas di jeans gratis, un acesorio unico pa tur persona 
entusiasma cu e mundo di moda. Clientenan por selecta nan 
adaptacion durante e evento y ricibi nan tas personalisa 
instantaniamente. 


“Nos ta hopi contento pa trece e excelente ofertanan di moda 
di American Eagle pa e comunidad di Aruba,” asina Osman 
Farouk Osman, Gerente di Pais Aruba/Curaçao, Grupo David a 
bisa. “Nos tienda nobo na Renaissance Mall ta representa nos 
compromiso pa brinda clientenan cu un experiencia di compra 
inolvidabel, productonan di calidad halto, y un servicio di 
cliente excelente.” 


E gran apertura lo ta un celebracion di estilo y moda, must- 
rando e ultimo coleccion di American Eagle. For di jeans 
moderno, T-shirt grafico, pa e sweater agradabel y acesori- 
onan, clientenan lo tin un seleccion extensivo di productonan 
di moda pa scoge for di nan. 


“Nos ta invita henter pueblo di Aruba pa participa na e gran 
apertura y haci uzo di e descuentonan increibel,” Sr. Osman 
a bisa. “Nos ekipo dinamico y amistoso lo ta a pa yuda tur e 
clientenan pa haya nan outfit y acesorio preferi! 


Tocante American Eagle: American Eagle ta un lider global 
den benta di paña y acesorionan ofreciendo paña di calidad 
halto, actual y accesibel, acesorionan, y productonan pa cuido 
personal. Ademas nos ta enfoca riba inclusion y sostenibil- 
idad, American Eagle ta purba inspira clientenan pa expresa 
nan estilo unico y sinti sigur di nan como persona. 


American Eagle cu nan gran apertura na 
Renaissance Mall, Aruba: Cumpra y Spaar! 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


P 
arlamentario drs. Mervin Wyatt-Ras a tuma nota di e ley cu a drenta 
Parlamento cu ta regarda introduccion di BBO na frontera. E ley aki 
ta otro medida cu Gabinete Wever-Croes ta tuma riba pueblo di Aruba. 
Un medida cu tambe ta sali for di e landspakket cu Evelyn Wever-Croes 
a firma cu Hulanda na mei 2020 sin consulta cu pueblo di Aruba, ni gre- 
mio comercial ni sindicatonan. 
Sin piedad Wever-Croes ta scoge pa corta den alma di nos hendenan. 
Tanto cu el a critica cu gobierno di AVP a hisa nos debe nacional ora 
cu AVP tabata den gobernacion. Despues di esaki a bin tuma nota cu 
e debe no tabata 90% di GDP manera cu MEP y su amigonan a ganja 
pueblo sino 70%. Ora cu MEP a bin den gobierno hunto cu partido POR 
y RED si a manda dicho debe ey masha halto mes. 


Zogenaamd pa yuda nos hendenan den tempo di COVID a uza como 
argumento pa manda dicho debe asina skyhigh sinembargo a keda 
beneficia nan amigo y famia, bufete di abogadonan lia na nan, servicio 
y gasto di luho di gobierno. 
Mientrastanto gobierno di Gabinete Wever-Croes mes a propone 
Hulanda pa corta den cuido 5.5%, tambe 60 miyon florin y pa tuma 
medidanan manera subida di BBO, BAZV y awor BBO na frontera. 


Tur e medidanan aki (t)a afecta nos ciudadanonan directamente den na 
cartera y ta haci nos hendenan mas pober. 
Ya caba tin un cantidad di ciudadano ta biba na rand di minimo y no 
por paga ni cuminda. Prijs di tur comestibelnan a subi. Tarifa di awa, 
coriente y gas a bay halto. A subi schoolgeld dor di cual muchanan 
di menos recurso lo mester bay keda sin bay scol. Tambe tin cu paga 
hasta pa medicina dor di cual un cantidad di ciudadano tin cu keda cu 
nan malesa paso nan no por paga pa remedi, loke a conduci na cuido 
di klasse of “klassezorg”. Awor te hasta ta corta den nos grandinan cu 
a traha asina duro pa nos pais y kisas lo mester cera parti di e facilidad 
di SABA. 


Tur e cortamento aki tin impacto no solamente ariba entrada y poder di 
compra di ciudadanonan sino tambe riba e sector social. 
Mas y mas ciudadanonan ta sufri di stress y di depresion, locual tin su 
impacto riba e yiunan cu ta biba den famianan cu ta pasando situa- 
cionnan dificil financieramente. Paso un mama of tata cu no por pone 
pan ariba mesa di su famia dor e no tin trabou of e tin debenan cu e 
no por paga ta expresa su malcontento y stress riba su pareha y su 
yiunan. Ta lastima cu no tin cifra di aumento di problemanan social 
paso e mesun gobierno cu a grita cu tabatin crisis social, awe ta haci 
como sifuera tur cos ta bay bon riba tereno social. Hasta a cera parti di 
Respaldo y manda pashentnan cas, cu tur consecuencia cu esaki tin pa 
e clientenan y na nan famia. Pero ta haci comosifuera no tin problema 
social, siendo cu awor si nos por papia di un crisis social real. 


Raad van Advies su reaccion ariba e ley encuanto BBO na frontera, 
e asina landsverordening Belastingplan 2023 deel III), ta devastador. 
Raad van Advies no ta di acuerdo cu meta ni contenido di e ley y ta 
pidi pa no mande Staten. E ley aki segun Raad van Advies ta contra 
e pretension di gobierno pa introduci ley fiscal den fase. Segun Raad 
den e ley no ta menciona e efecto di e ley riba subida di prijsnan. En 
bista cu BBO na frontera lo ta halto esta 7%, esaki lo tin su impacto 
grandi riba prijs dor di e efecto cumulativo di BBO. Consumidornan ta 
ser confronta cu inflacion halto durante ultimo añanan. Dor di aumento 
di BBO desde januari 2023 consumidornan ya caba ta ser confronta cu 
subida drastico di prijsnan y rebaho di poder di compra y limitacion di 
accesibilidad na productonan. Si intencion di gobierno ta pa mehora 
calidad di bida di ciudadanonan, baha costo di bida, aumenta desa- 
royo y mehora e bida (leefbaarheid) pa nos ciudadanonan, esaki no ta 
e manera pa logra esey. 


Hecho ta cu gobierno ta bisa algo y ta haci totalmente diferente. Tambe 
por constata discrepancia entre ministernan. P.e. mientras cu un 
minister den e coalicion kier baha e “cost of doing business” y aumenta 
inversion, e otro minister dor di e medidanan ta hisa e “cost of doing 
business” dor di cual inversionnan lo baha. Un minister ta bay pues 
pariba y e otro pabou. Un gobierno pues sin pia ni cabes. Tampoco no 
ta tene cuenta cu e impacto riba nos turismo y inversionnan den esaki. 
E consecuencia pues no ta solamente pa comercio y gremionan, sino 
en general pa nos pueblo cu lo bira aun mas pober. Segun. Wyatt-Ras 
con ta posibel cu gobierno kier bulldoze e ley aki sin consulta cu esnan 
cu ta bay ser mas afecta y tin cu carga nos economia. 


Wyatt-Ras ta mira cu gobierno no ta interesa den opinion di niun 
hende sino kier corta den tur cos pa por keda cu placa pa sigui paga su 
gastonan di luho. No ta importa si nos hendenan ta biba den pobresa 
of cu comerciantenan tin cu cera nan negoshi basta e ministernan por 
core den auto di ultimo modelo y di coriente cumpra cu placa di pueblo, 
basta nan por keda biaha, basta nan por keda paga famia y amigonan 
pa servicionan y consehonan di abogadonan y tur otro gastonan di 
fiesta y biahe. 


Wyatt-Ras ta spera cu Presidente di Parlamento yama e reunionnan cu 
ta ser pidi dor di fraccion di AVP pa por scucha na opinion al respecto. 


Drs. Mervin Wyatt-Ras: 


Introduccion di BBO na frontera tin impacto grandi 
economico y social cu lo conduci na mas pobresa den nos pais 

D 
i diahuebs 1 di juni pa dialuna 5 di juni 2023, Reunion Interpar- 
lamentario di Reino (IPKO) ta tuma laga na den Haag. Durante 
IPKO, e delegacionnan di Aruba, Curaçao y Sint Maarten y Hulanda 
ta reuni pa debati riba tema cu ta afecta e paisnan den Reino. E te- 
manan di e IPKO aki ta cambio climatico y adaptacion na esaki, edu- 
cacion, e proximo Conferencia di Reino, siguridad di data den Reino 
y superacion y procesamento di colonialismo y pasado di sclavitud. 


Agenda 
Diahuebs 1 di juni 
E reunionnan ta cuminsa diahuebs 1 di juni 2023 cu e apertura na 
Nieuwspoort. Eynan, e lidernan di e delegacionnan di e paisnan den 
Caribe y e lider di e delegacion di Hulanda ta duna presentacion 
tocante e ultimo acontecimentonan den e cuatro paisnan. Despues 
ta sigui un intercambio di punto di bista tocante siguridad di data 
den Reino. 


Diabierna 2 di juni 
IPKO ta reuni den e sala plenario di Tweede Kamer. Eynan lo debati 
tocante e elaboracion di e recomendacionnan di e Rapport di conclu- 
sion di Comite Consultivo Grupo di Dialogo tocante Sclavitud. Pa 
esaki, e delegacionnan di IPKO ta intercambia idea cu, entre otro, e 


kwartiermakernan di Museo Nacional di Sclavitud. E dia aki tambe 
lo debati riba cambio climatico y maneho di Reino riba esaki. E 
kwartiermaker di Mesa di Clima di Boneiro lo duna un presentacion 
tocante su conseho cu a keda publica recientemente riba e tema aki. 


Ademas, e delegacionnan lo debati riba educacion den Reino y e 
medida adopta a base di e rapport di e Ombudsman Nacional ‘Dolor 
di cabes di studiantenan Caribense’ (‘Kopzorgen van Caribische 
Studenten’). E Ombudsman lo duna un presentacion tocante esaki. 


Diasabra 3 di juni 
IPKO lo realisa un bishita di trabou na Delft. Riba agenda tin un 
bishita na e ‘Green Village’ di e universidad Tecnologico, un ‘field 
lab’ pa innovacion sostenibel den entorno urbano. 


Dialuna 5 di juni 
E reunionnan interparlamentario ta finalisa dialuna 5 di juni cu 
adopcion y firmamento di e lista di palabracion y un rueda di prensa 
conhunto cu e presidentenan di e cuatro delegacionnan. 


Pa gran parti por sigui e reunionnan entre e delegacionnan bibo 
y directo a traves di livestream riba e web page di Nieuwspoort 
https://www.nieuwspoort.nl/stream/ipko (diahuebs) y riba e web 
page di Tweede Kamer a traves di e Canal di Actualidad (diabierna 
y dialuna) https://www.tweedekamer.nl/vergaderingen/livedebat/ 
actualiteitenkanaal. 


Reunion Interparlamentario di Reino 
(IPKO) di 1 pa 5 di juni na Hulanda 

D 
iadomingo mainta trempan a tuma luga e Caminata pa Meneer Delo Maduro, kende 
ta sufri di Multiple Sclerosis. E meta di e caminata tabata pa recauda fondo pa e 
bay busca di un tratamento cu tal dun’e un miho calidad di bida pa e por sigui eherce 
su profesion di maestro di scol primario. 


Delo Maduro na 2019 a wordo diagnostica cu MS, mescos 
cu su ruman homber Enzo Maduro kende ta sufri di esaki 
pa mas cu 20 aña caba. 


Hopi lihe despues di e diagnostico Delo mester a bandona 
su profesion como maestro full time y awo ta solamente 
un invaller. Pa malesa MS no tin un cura pero si tratamento 
cu ta frena e enfermedad di avansa lihe. Sinembargo pa 
e enfermedad aki di mil cara e tratamento pa e malesa 
so no ta suficiente, mester tin un forma pa mehora calidad 
di bida. 


Den caso di Meneer Delo Maduro, como maestro di scol primario, 
esaki ta hopi importante. Su ruman homber Enzo Maduro, kende tabata 
Broeder na Cas di Anciano, hopi lihe a bandona su profesion pasobra el a 
haya e MS di un forma asina agresivo cu e no por a eherce su profesion 
mas, ya cu su man- y pianan tabata tembla hopi. 


E Caminata tabatin como meta pa Delo sigui un tratamento na un 
clinica na Merca, cu no ta wordo cubri door di AZV y cu ta costa rond 
di 10 mil florin. Cu e caminata y donacionnan ricibi a logra yega hopi 
leu cu e recaudamento di fondo pa cubri e tratamento aki cu lo tuma luga 
fin di juli. 


Diadomingo tabatin participantenan cu a yega di sorpresa, tabatin 
participantenan den rolstoel of yuda pa otro hende cu a cana e ruta for 
di Costa Linda te na Phoenix. Tabata bunita pa mira dos excompañero di 
scol di Colegio Pariba cu tambe a participa. Pero tambe ex alumnonan 
cu el a duna les durante e 23 añanan desde cu el a gradua for di IPA. 


Delo ta gradici no solamente esnan cu a participa pero tambe esnan cu a 
cumpra carchi den forma di colaboracion of otronan cu conoce y a simple- 
mente haci un donacion. Keda pendiente pasobra na momento cu e yega Merca 
lo manda informacion riba Facebook di e tratamento intensivo di un siman cu e lo 
pasa aden, for di mainta te atardi. 


Mester bisa cu 30 di mei ta e fecha riba cual internacionalmente ta wordo recorda 
como Dia di MS. Aki na Aruba tin 30 persona registra cu ta sufri di e malesa aki, pero 
tin hopi mas sufriendo den silencio inconsciente di esaki. Ta Merca ta calcula cu tin un 
miyon pashent di MS. 


{Cont. na siguiente pagina} 


Ayera 30 di mei ta recorda Dia di Multiple Sclerosis 


Pueblo a coopera cu Caminata di Meneer 
Delo Maduro pa tratamento di efectonan di MS 

MS 
Multiple Sclerosis ta un trastorno den cual e 
sistema inmunitario di e curpa ta ataca e capa 
protector di e celnan di cerebro, e nervio optico 
y medula espinal cu yama “vaina di mielina”. E 
vaina aki sa wordo compara cu aislamento cu un 
waya di coriente tin. 


E causa di multiple sclerosis ta desconoci, pero 
ta sospecha cu un virus of un antigen desconoci 
ta esnan responsabel cu ta causa di algun forma, 
algo straño den e sistema inmunologico, cu sa 
aparece na un edad hopi trempan. E curpa, pa 
algun motibo, ta produci anticurpanan contra su 
mesun mielina. 


Si un hende ta interesa pa haya mas informa- 
cion, por tuma contacto cu Meneer Delo Maduro 
na tel: 569 8452. 


{Cont. di pagina anterior} 

G 
uardian Group Fatum, e compania di seguro di mas 
grandi den Caribe Hulandes, ta sumamente ansioso pa 
comparti cu e di 9 edicion di My Guardian Group Walk & Run 
Aruba ta un echo. Entretanto Guardian Group Fatum ta con- 
oci pa su caminatanan exitoso na e diferente islanan den 
Caribe. My Guardian Group Walk & Run Aruba lo tuma luga 
diadomingo, 11 di juni 2023 cu e tema “Health is Wealth”. 


E ‘walk & run’ ta cuminsa 06:00 AM na Guardian Group 
Fatum, caminda e lo termina tambe. Participantenan por 
scoge pa core 6km, 10km of cana 6km den un ambiente 
Deportivo cu medidanan di siguridad. Instancianan y organ- 
isacionnan manera Cuerpo Policial di Aruba, Aruba Triathlon 
Association, IBISA, Cruz Cora Aruba, Motor Unit Aruba, 
Scouting Aruba y boluntarionan di Guardian Group lo coor- 
dina pa garantisa siguridad. 


Pa e coredonan lo tin premio den diferente categoria di 
edad. E ganadonan “Overall” (masculino y femenino 10km) 
lo gana un biahe pa Corsou y participacion automatico na 
e My Guardian Group Walk & Run Corsou riba 29 di october 
2023. 


Participacion na e My Guardian Group Walk & Run Aruba ta 
costa AWG.25 pa persona y registracion online ta obliga- 
torio. Pago y entrega di T-shirt y number ta posibel diamars 
6, diaranson 7 y diahuebs 8 di juni 2023, entre 5:00 y 9:00 


PM na oficina di Guardian Group Fatum. 


Tur aña Guardian Group Fatum ta haci donacion di e fondonan 
cu ta sali di e evento aki na diferente instancianan deportivo, 
caritativo, educativo, social of cultural. 


“Nos ta contento di organisa nos ‘walk & run’. Un bon salud 
ta e rikesa real di bida. Cu un bida saludabel y movecion nos 
por cumpli actividadnan diario di forma eficiente y eficaz. E 
ta duna nos energia y ta contribui na concentracion y moti- 
vacion pa logra nos metanan. 
Ademas, un bon salud tin influencia positivo riba nos salud 
mental. E ta reduci stress y yuda nos biba feliz, cu na su 
turno ta hisa calidad di bida. Pa e motibo aki My Guardian 
Walk & Run ta un evento grandi y importante pa Guardian 
Group Fatum”. Esaki di acuerdo cu e director di e compania 
di seguro, sr. Diego Frankel. 


Participacion na My Guardian Group 
Walk & Run ta pa tur hende. Esnan 
cu ta core y cana. 


No duda y registra mesora online via 
e QR code of nos website: https:// 
dutchcaribbean.myguardiangroup. 
com/events/my-guardian-group- 
walk-and-run-aruba-2023 


My Guardian Group Walk & Run Aruba 2023 

A 
ruba a wordo representa 
door di team 1 cu Ricky 
Nisbet y Mario Jansen. Team 2 
(Octavio Croes y Hector Win- 
terdal). Nos seccion hubenil a 
wordo representa door di Xyon 
Jacobs y Jaylee Krozendijk. 


E 2 team di Corsou a bira 
campeon. Hunto nan a score 10 
matchpoints (20 boardpoints). 
Segundo luga a keda Bonaire 
cu 9 matchpoints (17 board- 
points) 
Aruba a termina cu 5 match- 
points (11 boardpoints). 
Topscore di Aruba den seccion 
adulto a bira Hector Winterdal 
cu 4 boardpoints. 
Topscore di e torneo a bira 
e hungado di Corsou Mijail 
Eisden cu 8 punto. E la gana tur 
su 4 partida. 


Den seccion hubenil Aruba a 
topa cu e 2 hungadonan di 
Corsou y 2 di Bonaire. 
Aruba a gana tur su weganan y 
a termina na prome luga. 
Pa saca e ganado individual, e 
2 hungadonan di Aruba mester 
a hunga un wega contra otro. 
Aki nan e mucha muhe Jaylee 
Krozendijk a gana y a bira 
e campeon individual den e 
seccion hubenil. 
Un logro grandi pa Aruba den e 
seccion hubenil. 


E organisacion na Corsou a 
zorg pa hotel y cuminda pa su 
huespednan di Aruba y Bonaire. 
Otro aña Aruba ta na beurt pa 
organisa e torneo di dam aki 
Un pabien pa e organisadonan 
na Corsou cu a haci un bon 
papel den e organisacion di e 
torneo aki. 


Fin di siman tras di lomba a tuma luga e torneo di dam ABC na Corsou 


Hungadonan di Aruba, Corsou y Bonaire a topa otro riba borchi di dam 

Un mainta cu hopi intercambio   


Di conocemento y informacion na Ayo 


U 
n publico diverso, intere- 
sa y cu hopi conocemen- 
to a participa na e consulta 
pa traha un ruta interpreta- 
tivo den Ayo. 
  
E ‘Junior counterpart’ di 
e 
proyecto 
Stacey-Ann 
Trapenberg tabata encarga 
pa 
splica 
bishitantenan 
tocante e proceso pa yega na 
un plan interpretativo pa Ayo 
y a haci nan varios pregunta 
pa documenta nan idea – y 
deseonan. E contribucion di 
Stacey-Ann Trapenberg na 
e proyecto aki ta pa sigura e 
perspectiva di e generacion 
nobo den e plan y ta danki 
na e ‘Milton Harms Fonds 
op Naam di Prins Bernhard 
Fonds Caribisch Gebied’. 
  
Tur esnan cu a yega Ayo e 
mainta a haya un guia di arke- 
ologo di Museo Arqueologico 
Nacional Aruba, Harold Kelly 
y di Francisco Croes, antiguo 
registrador 
di 
e 
museo. 
Despues di e caminata bishi- 
tantenan a disfruta di un 
sabroso awa di lamunchi 
prepara pa Margriet Lee. 
  
Den e lunanan nos dilanti lo 
sigui traha riba e plan y sigur 
lo invita publico un biaha mas 
pa tende nan reaccion riba e 
concepto pa e plan, asina cu 
tin esaki. E compania encarga 
cu desaroya e plan, Camia y 
Aruba Amenities Committee 
ta gradici tur esnan cu a 
participa y contribui cu e 
consulta aki. 

T 
ribonnan (cabes di martiu) ta hunga un papel impor- 
tante den mantencion di ocean saludabel, loke ta im- 
portante pa pesca y economia di e islanan di Caribe. Mas na 
final di e aña aki gobierno Hulandes y gobierno Frances lo 
propone oficialmente pa añadi tres especie di tribon martiu 
na e lista di SPAW Protocol Anexo II durante e proximo Con- 
ferencia di e partinan durante e Convencion di Cartagena 
(COPS) na Aruba. E miho proteccion aki lo duna Caribe Hu- 
landes e hermentnan necesario pa proteha e tribonnan vital 
aki mas ainda den futuro. 


E tribonnan martiu, Genus Sphyrna, bo ta haya den henter 
mundo. Tres di e nuebe especienan di mundo bo por haya 
den Caribe, incluyendo tribon martiu scallop, tribon martiu 
lizo y tribon martiu gigante. E especienan aki tin un aparencia 
general similar, loke ta complica identificacion di e tribonnan 
aki na nivel di especie. Esaki a resultado den exito variabel 
pa e accionnan di maneho y conservacion, door di cua a keda 
existi loophole den ley pa morto no desea di e tribonnan 
martiu. 


Importancia 
E tribonnan (cabes di martiu) ta bestia jaagdo top, loke ta 
nifica cu nan ta den top di nan cadena alimentario y cu nan 
no tin enemigo natural. Tribon ta yuda mantene nan pobla- 
cion di presa saludabel door di come esunnan cu ta malo 
y herida, mientras cu nan ta trata di plama nan presanan 
tambe. Den ocean saludabel e tribonnan ta yuda mantene 
e poblacion di pisca stabiel y rif di coral y tereno di yerba 
marino saludabel, loke ta importante pa pesca y economia 
(turismo) di e islanan. E tribonnan (cabes di martiu) ta 
vulnerabel na menasa humano. Sobrepesca, contaminacion 
y cambio climatico ta factornan cu por tin un impacto nega- 
tivo riba e bestianan aki. 


Proteccion 
Tin hopi organisacion y individuo cu ta haci tur esfuerso 
pa proteha e tribonnan martiu y nan habitat den Caribe. 
Un logro importante tabata establecimento di area proteha 
manera Yarari Marine Mammal y Santuario di Tribon entre e 
islanan BES. Sinembargo, e esfuersonan adicional ta crucial 
pa crea mas area di marino proteha, reduci contaminacion 
den ocean y promove practica di pesca sostenibel. 


Protocol SPAW ta un acuerdo regional na unda e paisnan 
miembro a compromete nan mes na proteccion y uzo sosteni 
di e biodiversidad di costa y marino dentro di Region di Gran 
Caribe. Dentro di e acuerdo aki e especienan a wordo parti 


den tres lista di diferente nivel di proteccion, nomina Anexo 
I, II y III. E Anexonan I y II ta inclui un lista di especie cu ta 
rekeri e nivel mas halto di proteccion. Pa e especienan aki ta 
prohibi posesion, comercialisacion y incluso e perturbacion 
di e especienan aki. Anexo III ta inclui un lista di especie di 
cua explotacion ta autorisa, pero altamente regula. 


Na aña 2017 nan a agrega e tribonnan martiu na e lista di 
e Anexo III di SPAW Protocol, pero esaki no a resulta den 
e recuperacion desea di nan poblacionnan. Por lo tanto, 
Reino di Hulanda hunto cu Republica di Francia ta planea 
pa presenta un proposicion durante e proximo conferencia 
di e partinan na e Convencion di Cartagena (COPS) pa actu- 
alisa e tribonnan aki na e lista di Anexo II. Esaki lo permiti 
cu e especienan aki ta ricibi proteccion adicional den futuro, 
sigurando cu e tribonnan aki lo por zwerf rond libremente 
door di e awanan di Caribe y contribui na salud di e ecosiste- 
manan den e añanan binidero. 
  
Mas informacion 
https://www.gefcrew.org/carrcu/SPAWSTAC10/SPAW_ 
STAC10_WG.43%20INF.20%20EN%20Hammerhead%20 
Shark%20Species%20Listing%20Proposal.pdf 


DCNA 
The Dutch Caribbean Nature Alliance (DCNA) pa Naturalesa 
ta sostene comunicacion cientifico y divulgacion den region 
di Caribe Hulandes door di haci cu e informacion cientifico 
relaciona cu naturalesa ta mas disponibel a traves di entre 
otro, Dutch Caribbean Biodiversity Database, e plataforma di 
noticia BioNews di DCNA y prensa. E articulo aki ta contene 
e resultadonan di varios estudio cientifico, pero e estudionan 
riba nan mes no ta estudio di DCNA. No tin derecho pa saca 
nada di e contenido. DCNA no ta responsabel pa e contenido 
y e impactonan indirecto cu resulta di e publicacion di e arti- 
culo aki. 


Credito di e potret: Ben Phillips  


Tribon martiu ta colga na un hilo: 


Dicon e tribonnan aki merece un man amigo 

M 
inister Plenipotenciario mr. Ady 
Thijsen durante di su bishita di 
trabao na Aruba a reuni cu miembro- 
nan di Gabinete Wever-Croes II. Esa- 
ki tambe tabata e caso cu Minister di 
Transporte, Integridad, Naturalesa y 
Asuntonan di Grandinan Ursell Arends. 
Mescos cu su combersacion cu e 
otro ministernan, sr. Thijsen a duna 
Minister Arends informacion riba e 
vision y maneho cu e como Minister 
Plenipotenciario a delinea pa Arubahuis. 
Pa ilustra esaki Minister Thijsen a 
entrega un buki cu tur e informacion 
di e contactonan cu te ainda e la topa 
y papia cu nan pa sondea formanan di 
cooperacion den futuro 


Minister Thijsen a papia riba su comb- 
ersacion cu Universidad di Wageningen 
pa sosten na apicultura na Aruba. Riba 
e tereno di agricultura a papia riba e 
posibilidad pa estrecha e lasonan cu 
Surnam. Tambe por mira unda por tin 
intercambio di productonan agricola 
cu Surnam y Republica Dominicana. 
Minister Thijsen a papia di su comber- 
sacion cu burgemeester di Heerlen riba 
e aspecto di logistica, unda Heerlen ta 
hopi conoci pe y cu por brinda expec- 
tativa pa Aruba. 


Minister Arends a informa Minister 
Thijsen riba e Agro Conference cu lo 
tuma luga fin di mei pa comienso di 
juni. E sector agricola di e islanan BES 
y Hulanda lo participa na e confer- 
encia. E conferencia aki ta un resultado 
di e Dutch Caribbean Visioning Proces 
cu a tuma luga November aña pasa na 
Curaçao. 


Un punto di atencion pa cu produc- 
cion local agricola ta e necesidad di un 
certificacion. Un ehempel ta pitaya cu 
por wordo exporta cu un certificado. 
E certificacion ta duna e cunukero un 


siguridad legal y pa e cliente un sigur- 
idad cu e calidad di e producto ta bon. 
E comision Good Agricultural Praxtice 
(GAP) lo hiba e puntonan aki den reali- 
sacion di e certificado. 


Minister Arenda a menciona cu pa e 
produccion di Pika di Papaya na Aruba, 
no tin suficiente plantacion di papaya 
na Aruba. Un opcion ta e posibilidad 
pa planta papaya na Surnam pa abas- 
tece e produccion di Pika di Papaya na 
Aruba. Minister Thijsen a bisa cu banda 
di papaya por mira unda Surnam por 
produci por ehempel sucu y cu na 
Aruba e sucu ta keda procesa como 
un producto final. Mescos segun sr. 
Thijsen ta e posibilidad pa plantacion 
di maishi rabo. Den cuadro di esaki 
Minister Thijsen a bisa di a papia cu 
entrepreneurs Surnameño na Hulanda 
cu ta interesa pa cuminsa cu un rela- 


cion cu Aruba pa suministra produc- 
tonan agricola. 


Pa e sector di agricultura di Aruba, 
segun Minister Thijsen lo ta bon si 
Aruba por yega na un protocol di coop- 
eracion cu Universidad di Wageningen. 
Minister Arends a bisa cu Aruba ya 
caba tin experencia cu Universidad di 
Wageningen pa cu dos proyecto riba e 
isla. 


Por ultimo Minister Thijsen a gradici 
Minister Arends pa e combersacion 
ameno y a bisa cu tur feedback ta bon 
pa su contactonan na Hulanda y cu ta 
mas cu claro cu Minister Arends por 
conta riba e sosten y colaboracion di 
Arubahuis pa cu su maneho. 


Potret cortesia di Arubahuis 


Minister Thijsen a papia cu 
Minister Ursell Arends riba sector agricola 

E 
evento anual Health Week a cum- 
insa cu hopi entusiasmo hunto cu 
Centro di Desaroyo kende brinda un 
presentacion informativo riba e topi- 
conan importante relaciona cu e ba- 
lans entre trabao y bida diario. Nan ex- 
pertisio y narativo atractivo a captura e 
audiencia mientras cu nan tabata com- 
parti storianan personal y strategian- 
an practico pa haya e harmonia entre 
responsabilidadnan profesional y per- 
sonal. E sesion a enfatisa e importan- 
cia di por tin restriccion, prioridad riba 
cuido di bo mes, y promove comunica- 
cion abierto. E participantenan a wor- 
do inspira, arma cu conocemento pa 
nabega e ruta continuo di balans entre 
trabao cu bida. E presentacion a habri 
un siman hopi motivante yena cu ac- 
tividadnan saludabel y tayernan cu e 
meta pa promove bienestar general. 
Health Week Day 2 a cuminsa cu un 
presentacion por medio di Igor Croes 
di Technodent, discutiendo e bentah- 
anan den usa EMA, Elastic Mandibular 
Advancement. Igor Croes a subraya cu 
EMA ta yuda individuonan identifica y 
adresa problemanan pa drumi mane- 
ra grinding di bo djente, clenching of 
roncamento, yegando na loke ta un 
mehoracion di e calidad di drumi. Ora 
cu bo por drumi miho, bo ta experien- 
cia un aumento den nivelnan di ener- 
gia, funcion cognitivo, miho regulacion 
di bo humor y aumento den productivi- 
dad na trabao. EMA tambe ta promove 
un miho relahacion di musculo durante 
drumimento, reduciendo tension y po- 
sibilidad di desaroya malesanan relata 
na drumimento. Concluyendo, e pre- 
sentacion a enfatisa e importancia di 
EMA den loke ta e calidad di drumi y 
bienestar general. 
E Health Week a continua cu un atardi 
dedica na ‘Rejuvenating Sessions’ of 
yoga sinta, conduci pa Sophia Slegers. 
Sophia a guia nos empleadonan haci 
diferente stretch, ehercicio den hala- 


mento di rosea, y tecnica di meditacion. 
E atmosfera sereno a crea un setting 
ideal pa participantenan por reconecta 
cu nan curpa y mente. 
Adicionalmente, Centro Di Desaroyo 
Humano a duna un presentacion hopi 
informativo riba e tema di termento 
na trabao, of ‘workplace bullying.’ E 
presentacion a enfatisa riba diferente 
forma di termento cu por sosode na 
pia di trabao, su impacto na e biene- 
star y productividad di empleadonan, 
y strategianan di prevencion y inter- 
vencion. Centro di Desaroyo Humano 
a brinda guia den loke ta e reconoce- 
mento di e comportacion aki y con pa 
adresa esaki, enfatisando tambe riba 
e importancia di desaroya un ambi- 
ente laboral respectivo y inclusivo. 
Nan a comparti tambe recursonan hopi 
balioso y gruponan di sosten obtenibel 
na empleadonan cu lo por ta experi- 
enciando esaki of lo kier raporta algun 
incidente. 
La Cabana Beach Resort & Casino 
recientemente a bira socio cu Centro 
di Desaroyo Humano anto introduci e 
Associates Assistance Program manera 
un beneficio adicional. E programa ta 
diseña pa brinda sosten na emplead- 
onan di e resort y nan miembronan 
di famia. E ta ofrece un variedad di 
servicio y recurso pa asina asisti nan 
durante temponan dificil y promove 
bienestar general. Empleadonan y nan 
sernan keri por beneficia hopi di e tipo 
di programanan aki pa asina tin acceso 
na e sosten cu nan mester ora cu nan 
mester. 


Pa finalisa Health Week, empleadonan 
tabata tin e oportunidad pa priorisa 
nan salud fisico por medio di conduci 
check-ups na sitio. Empleadonan certi- 
fica, cu training den monitoria proce- 
duranan di salud, a prepara algun 
areanan na unda cu empleadonan por 
a bay midi nan presion y check nan 


nivel di glucose. Empleadonan tambe 
a wordo brinda e oportunidad pa por 
haya un evaluacion di nan vision y ricibi 
consehonan pa loke ta salud di nan 
wowo danki na Optica Oduber & Kan. 
La Cabana Beach Resort & Casino kier 
extende su maximo gratitud na tur 
presentador cu a comparti nan cono- 
cemento y expertisio na e comision TLC 
y departamento di recurso humano pa 
nan organisacion excepcional y coordi- 
nacion di actividadnan di Health Week 
2023. Hunto, nos a haci un diferencia 
significante den promove un ambiente 
laboral mas feliz y saludabel pa un y 
tur. 


Harmonia entre responsabilidad personal y profesional ta importante! 
Health Week 2023 na La Cabana Beach Resort & Casino tabata hopi exitoso 

P 
rome Minister Evelyn Wever - Croes con- 
huntamente cu Minister di Husticia y Asun- 
tonan Social Rocco Tjon y su ekipo di profe- 
sionalnan tabata presente na Stichting Hunto 
na Dakota pa mira e proyecto cu ta andando y 
con e trabounan ta avansando. 
Pa Gabinete Wever - Croes salud mental ta un 
prioridad, sinembargo e vision no por wordo 
realisa si no tin esnan den e veld pa ehecuta 
esaki. Na e ocasion di bishita cu Prome Minister 
a haci conhuntamente cu Minister Tjon, tabatin 
e oportunidad pa comparti cu tur e emplead- 
onan di e stichting. Por a scucha for di nan, 
con e centro aki lo yuda nan den nan trabou y 
yuda combati problemanan di salud mental na 
Aruba, cual ta emocionante, Prome Minister a 
expresa. 


E intencion di e centro ta, pa brinda ayudo 
pa loke ta salud mental cerca muchanan, 
hobennan y adultonan. E idea ta pa asina un 
hende tin mester di ayudo, e ta acudi na e 
centro y e ta haya e ayudo lihe sin cu e mester 
warda simannan largo. Un aspecto interesante 
di e centro ta cu lo bay tin un auditorium unda 
cu scolnan por bay eynan duna charla, curso 
y training pa asina contribui na pone e tema 
di salud mental halto riba agenda di tur hende, 
tanto den educacion como tambe den hoga- 
rnan. 


“Aruba ta den recuperacion, economia ta recu- 
perando, turismo ta recuperando pero a keda 
cu hopi problema despues di pandemia y un di 
nan ta problema di salud mental riba nos pais 
cu a bira mas grandi. Nos como gobierno no a 
sinta un banda y keha, nos a lora manga y traha 
y ta sumamente contento di mira e concepto 
aki kedando cla,” Prome Minister a expresa. 
Pa conclui, Prome Minister Wever - Croes a 
gradici Minister Tjon cu tabatin e vision y deter- 
minacion conhuntamente cu su ekipo y demas 
profesionalnan den e veld, pa traha duro pa bin 
cu solucion pa e problema serio aki cu tin na 
Aruba. 


Prome Minister a bishita stichting hunto y a 
keda impresiona cu con e trabounan ta bayendo 


Ta felicita Minister Rocco Tjon y ekipo pa e vision y determinacion desplega 

M 
inister di Turismo y Salud Publi- 
co sr. Dangui Oduber ta infor- 
ma pueblo riba e proyecto di digitali- 
sacion cu ta avansando. Ya caba pa al- 
gun tempo trabounan ta andando den 
e proyecto di digitalisacion y automa- 
tisacion cu lo bay mehora e servicio y 
eficiencia di e “Horeca vergunning” cu 
Ministerio di Turismo y Salud Publico ta 
procesa. 


E proyecto aki ta den cuadro di e elimi- 
nacion di e conocido “red tape” y buro- 
cracia cu ta existi pa asina brinda un 
miho servicio y trece transparencia na 
e clientenan di  Gobierno. E “Horeca 
vergunningnan” cu lo bay wordo digi- 
talisa ta: Hotel, logement, koffiehuis, 
restaurant, bierhuis, slijtvergunning, 
societeitvergunnnig, ijsvergunning y 
grossiersvergunning. 


E proceso di “Horeca vergunning” ta 
wordo ehecuta door di cuatro depar- 
tamento cu ta Directie Wetgeving 
en Juridische Zaken (DWJZ), Dienst 
Warenkeuring en Hygiene (DWH), Korps 
Politie Aruba (KPA) y Korps Brandweer 
Aruba (KBA). Es decir cu e proceso aki 
ta cay bou di Ministerio di Turismo y 
Salud Publico y Ministerio di Husticia y 
Asuntonan Social. 
E mandatario a señala cu prome cu 
otorga un permiso, mester tene na 
cuenta cu tin 4 control pa tuma luga. Na 
prome e control di DWJZ cu ta controla 
cu tur papel ta na ordo y completo 
manera ley ta stipula, consecuente- 
mente control di e 3 departamento nan 
(DWH,KBA y KPA) mester tuma luga cu 
un advies positivo pa asina por procesa 
e permiso y otorga esaki. E ta conta pa 
tur e permisonan ya menciona. 


Ya pa algun tempo caba Ministerio a 


identifica cu tin espacio pa  adapta y 
mehora e proceso aki. Pa logra esaki ta 
bay haci uzo di innovacion y tecnologia 
pa bay den digitalisacion y automatisa 
henter e proceso por medio di un plat- 
aforma. E lo bira asina cu na momento 
cu un persona of un compania haci un 
peticion y te na e momento cu e permiso 
wordo otorga lo keda digitalisa. 
Minister Oduber ta convenci cu na 
momento cu e proyecto aki keda cla, 
e trabounan lo bay na un  manera 
mas eficiente caminda ta bay brinda 
un miho servicio na e clientenan di 


Gobierno. Tur hende lo bay sinti y nota 
e cambio grandi aki por medio di inno- 
vacion y tecnologia cu e proyecto aki lo 
trece cune. Esaki sigur ta un stap den e 
rumbo cu henter Gobierno ta bayendo, 
haciendo uzo di innovacion y  tecno- 
logia pa sigui innova e servicionan di 
Gobierno. 


Finalmente 
Minister 
Oduber 
kier 
gradici tur e departamentonan cu ta 
envolvi den e proyecto di digitalisacion 
di e horeca vergunning, sigui cu e bon 
trabou! 


Minister Dangui Oduber: 


E proyecto di digitalisacion di e sistema 
di permiso di horeca ta avansando 

DIASABRA awo, 3 di juni 2023, pa 
7or di mainta, Prome cu Santo Misa ta 
resa Santo Rosario pa 6.15 “Misterio 
Gososo”, despues ta sigui cu Salve 
Regina. Ta invita e pueblo di Aruba, 
deboto y fielnan pa asisti na e Santa 
Rosario prome cu Santo Misa. Cu 
Mama Maria entersede pa nos na nos 


Tata Celestial. Santo Rosario pa bien- 
estar di henter comunidad di Aruba. 


Papa Francisco ta haci un suplica na 
mundo pa resa e Santo Rosario, nos 
ta den un tempo di crisis grandi unda 
tin guera y destruccion di candela di 
mondi y volcannan ta activo. 
E ser humano ta enfrenta hopi 
daño den nan cas y den naturalesa. 
Bestianan ta wordo mata pa hende y 
vehiculonan cu ta den nan habitad. 
Otro ta muri di spanto. 
Noticianan for di Ukrain ta di lamenta, 
espantoso pa mundo henter. Hesus 
tene piedad pa henter mundo. 
Ban haci un curashi diasabra mainta 


trempan pa ofrece nos ora, 
nos oracion y asisti na Santa Misa 
y resa pa tur esnan cu ta leu di nan 
Creador. 


Laga nos ta resa pa necesidad di 
Iglesia Universal, pa Papa Francisco, 
Obispo Luis Secco, tur sacerdote, 
diacono y laiconan cu ta hiba e bon 
noticia pa e pueblo di Dios. 
Pa nos Gobernantenan y tur cu ta 
carga responsabilidad pa nos pais 
Aruba. 
Pa tur nos enfermonan den exterior 
cu a bay busca nan salud. 
Cu pronto nan regresa na Aruba y 
recobra y gosa di un bon salud. 


D 
ialuna anochi den careda di 
9:30 polis mester a bay Sa- 
bana Basora, unda un auto a 
baha caminda dal otro auto. Un 
dama na stuur di un Honda bay- 
endo zuid a perde control po- 
siblemente debi na e caminda 
muhe e ora ey. 


Den e impacto e Honda a dal 
contra dos Yaris cu tawata 
staciona dilanti un cas. E Honda 
mes a bay termina contra un 
cura di cas. Un di e Yarisnan 
e parti patras a keda bastante 
destrui. Ambulance mester a 
presenta pa atende cu e chauf- 
feur cu a ricibi algun golpi 
durante e impacto. 


Takelwagen mester a presenta 
pa bay cu e Honda. 


Invitacion: 


Santa Sacrificio di misa na den Kapel 
di Cas Curason di Maria na San Nicolas 


Y na Kapel di Alto Vista 


Dama herida despues cu su Honda a perde control baha caminda 

Fortaleza pa Famia 


DIOS no solamente tin dominio riba tur cos pero tambe tin autoridad pa eherce. No ta existi, ni awor, ni tampoco nunca 
lo existi riba e mundo un hende, of un instancia, of un pais cu tin mas poder cu Dios. Tur dia Dios ta tene misericordia 
di hende, tur dia Dios ta pordona pa motibo di esnan cu te ainda ta yama riba su nomber, esnan cu ta fiel na Dios riba e 
mundo aki. 


Di Bo O Señor, ta e grandesa, e poder, e gloria, e victoria, y e mahestad, di berdad, tur loke ta den cielo y riba tera, e 
dominio ta di bo. O Señor, y Abo ta halsa Bo mes riba tur cos. 
Tanto rikesa como honor ta bini for di Bo, y Bo ta reina riba tur cos, y den Bo man tin poder y forsa, y ta den Bo man pa 
engrandece y fortalece cada un. 
P’esey anto nos Dios, nos ta gradici bo, y ta alaba bo nomber glorioso (1 Cronicas 29:11). 


Segun ciencia y tecnologia ta avansa, hopi hende ta cay den nan gara, y nan ta lubida ken tabata t’ey prome y ken ta 
creador di tur cos, y ken ta doño di tur cos. 


Hasta e malvado, e colebra bieu, Dios a crea como angel, pero door di su maldad y orguyo, awe su nomber ta satanas 
(Ezekiel 28:13-19). 


No tin ningun manera Bo, O Señor, grandi bo ta, y Bo nomber ta grandi den poder (Jeremias 10:6) 


Y Maria a bisa: 
Mi alma ta engrandece Señor, y mi spirito a regosiha den Dios mi Salbador. 
Pasobra E a mira e estado humilde di Su sirbiente. 
Pasobra mira, for di awor tur generacion lo yama mi bendiciona. 
Pasobra Esun Poderoso a haci cosnan grandi pa mi y santo ta Su nomber. 
Y su misericordia ta di generacion pa generacion pa cu esnan cu tin temor pa E. 
E a haci echonan poderoso cu Su brasa. 
E a plama esnan cu tabata orguyoso den e pensamento di nan curason. 
E a baha gobernantenan for di nan trono, y a halsa esnan cu tabata humilde. 
E a yena esnan cu tin hamber cu cosnan bon, y manda riconan bay man bashi (Lucas 1:46-53). 


Ta tempo pa tur nos mayornan lesa y studia nan bijbel y asina splica nan yiunan ken berdaderamente ta poderoso riba e 
mundo aki. Ken tin poder pa cambia clima y subi temperatura, y ken tin poder pa pone awasero cay, y los tur biento riba 
superficie di mundo. Pero tambe tin poder riba lama, pasobra e ta Dios y E ta Todopoderoso. 


Internet no tin poder, gobernantenan cu poder militar monstruoso pa destrui. no tin poder, compara cu e amor di Dios 
cu ta sobresali riba tur cos. No tin placa na mundo cu por iguala cu e poder di Dios, no tin conocemento na mundo mas 
grandi cu esun di Dios, Dilanti di Dios tur sabi lo bira bobo, pasobra sabiduria puro y berdadero ta bini di Dios. 


Den un mal tempo, ta e nomber di Dios ta wordo menta, y nos ta roga y sclama pa e mal tempo pasa bay, servicio meteo- 
rologico por djis anuncia, pa hende por cuida curpa, pero esun cu tin poder pa cambia ruta y calma cos ta Dios. 


Ta tempo pa nos tur realisa cu nos tin di bolbe bek cerca Dios, y cuminsa contesta nos yiunan cu e berdad, cu e cambio 
climatologico ta Dios ta permiti, pa asina demostra e mundo cu Su binida ta cerca. 


Laga nos bira nos cara bek na Dios. 


Sinceramente, Pastor Marcel Balootje 


Tur grandesa y poder ta pertenece na Dios 

“Lo jega e ora cu tur esnan cu ta den graf lo 
tende su stem y lo sali afo “ 
Huan 5:28-29 


Cu tristeza na nos curason nos ta anuncia cu 
a fayece inesperadamente nos tata, opin, 
ruman y omo stima : 


Sr.David 
Emanuel Boekhoudt 
*01 Mei 1953 - †28 Mei 2023 


Na nomber di su: 
Mayornan: 
†Johannes Boekhoudt 
†Augustina Maria Brete -Boekhoudt 


Yuinan: 
David Jr. Boekhoudt y jui 
Jeanick y Noelia Boekhoudt- De la Rosa y 
juinan 
Jennifer Boekhoudt y Saul Daké y juinan 


Nieto y Nietanan: 
Iquion Boekhoudt, Dyon Boekhoudt, Davienne 
Boekhoudt, Jeanylaine Boekhoudt y Qiara 
Daké 


Rumannan: 
†Joanna Farro-Boekhoudt 
†Hose Boekhoudt 
†Calmero Boekhoudt 
†Efrain Boekhoudt y Mayra Almanzar 
Theofilo y Carla Boekhoudt -Boekhoudt 
Lina Boekhoudt 
Jolanda Boekhoudt 
Ruben Boekhoudt 
Reina y Roy Brete-Boekhoudt 
Franklin Boekhoudt na Hulanda 


Ex casa: 
Lourdes de Cuba 


Suegro y Suegra: 
†Adelberto 
†Imelda Theresita de Cuba –Giel 


Tur sobrino y sobrina nan, primo y prima nan, 
swa y cuñanan, comer y comper nan, ihanan, 
bisiñanan, conocirnan na Aruba y Hulanda, 
colega di teamnan di domino, ex coleganan 
di Controleur di Casino y Caribbean Cinemas. 


Amigo di cas: 
Nacho Gomez 


Demas famia: 
Boekhoudt, Brete, Farro, De Cuba, Daké, De 
la Rosa, Werleman, Koolman, Kock, Giel, van 
Cleef, Lampe, Croes, Da Silva, Luydens, Ruiz, 
Lacle, Britten, Everon, Thode, Kelly, Tromp, 
Paesch, Hernandez, Webb, Carrasquero, 
Perez, Leest, Almanzar, Henriquez, Maduro. 


Ta invita pa asisti na acto di entiero cual lo 
tuma lugar diabierna 2 Juni 2023. For di 2or 
pa 4or di atardi defunto ta reposa den Misa 
catolico St. Anna na Noord sigui pa cremation 
na Aurora Funeral Home den seno familiar. 


Nos ta lamenta cu despues di entiero nos lo no 
por ricibi bishita di condolencia na cas. 
Nos ta pidi nos disculpa si den nos tristeza nos 
por a lubida di menciona un of otro famia, 
conocir of amistadnan. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristeza nos ta participa fayecimiento di 
nos tata, welo, bisawelo, ruman,y omo stima 
Eleusipio 
Bibiano Croes 
“Loy of Eloy” 
*17-1-1942 - †28-5-2023 


Na nomber di su yiunan: 
†Vilma Croes 
Sandra y Rosini Ras (Urbino) 
Humphrey Croes 
Marion y Rofelix (Rofi) Vargas 


Nieto y nietanan cu ta su preti wowonan: 
Armand Figaroa y Luisenne 
Joshua Figaroa y Lady 
Gislane Ras 
Stacey Ras y Ricky 
Rosini Ras 
Sharisma Croes y Edward 
Estephany Croes y Marcolino (Marco) 
Nayeli Croes y Milagro 
Maurits Croes y Wilmary 
Marc Zara 
Mihaila van der Linde 


Bisanieta y bisanietonan: 
Lou-Ella, Lya-Luna, Ashton, Leiny, Ileina, Kayl’n, 
Dylan, Dyon, Devin 


Stima como yui: Shandrey Kock 


Amigo(a) mas jega di cas: Joyce Dijkhoff, 
Jacqueline Caster, Rodney v/d Linde 


Mama di su yiunan: †Aurora Croes 


Rumannan: 
† Arturo (Tuyo) Croes y Theresita Kelly Croes 
†Aida Erasmus-Croes y †Benito Erasmus 
†Dora Croes y †Angel Croes 
Elsa Croes y †Chido Croes 
Subrina y subrinonan: 
Mildred y Arcadio Figaroa y famia 
Ligia Croes y famia 
Suzie Croes y famia 
Aletta van der Horn y famia 
Yvonne y Edwin Tromp 
Henky y Mayra Croes y famia 
Sonny y Ivis Croes y famia 
Aureen y Roly Werleman y famia 
Wimpy y Marlene Croes y famia 
Miriam y Giovanni Alders y famia 
Alex y Angela Croes y famia 
Ivette y Monty Croes y famia 
Susette Croes y Mirouska y famia 
Elton Croes y Richeline 


Sua y Cunanan, tur su ihanan, primo y primanan, 
amigo y amiganan,conocirnan di cas y demas 
famia 
Croes, Ras, Vargas, Figaroa, Zara, Van der Linde, 
Carvajal, Erasmus, Kelly, Nava, Caster, Koolman, de 
Cuba, Jansen, Van der Biezen. 


Diahuebs 1 di Juni 2023 nos tata lo ta resposa na 
Aurora Funeral Home for di 9’or pa 11’or di mainta 
y despues lo Sali bai pa santana Catolico na 
Paradera. 


Condolencia lo tuma lugar Diaranson, 31 di May 
2023 di 7-9 pm na Aurora Funeral Home. 


Lo bay tin 3 Santo Sacrificio di Misa pa nos defunto 
stima dia: Diabierna 2 di juni, Diasabra 3 di Juni pa 
7’or di anochi y Diadumingo 4 di juni pa 5:30 di 
atardi na Misa Santa Filomena na Paradera. 
Diadumingo despues di misa lo tin un oracion na cas 
Paradera 162 B 


“Mi kier alaba Bo Señor di henter mi curazon”. 
Salmo 9:1 


Conforme cu boluntad di Dios y agradecido pa tur 
locual e la hasi y significa pa nos a bay drumi den 
paz di Señor, nos mama, wela, bisawela y tanta 


Sra. Vda. Jesusita 
Franken-Luydens 
Cariñosamente yama: 
“Mama”, “Mama Chita”, 
“Chuchi”, “Pepe Chita”, “Susita” 
*24-12-1930 - †28-05-2023 


Viuda di: †Sr. Asinto “Chin” Franken 


Na nomber di su 
Yiunan: 
June y Albertico Tromp 
Hubert Franken y Swinda Thiel 
Sra Viuda Trixi Esteba 
Frederick “Rudy” Franken 
Marjorie y Tony Maduro 
Angelin y Sidney Dirksz 
Melicent y Cecil “Juni” Tromp 


Yiu di criansa: 
Robertico “Marion” Maduro y Susana Wit de 


Mescos cu yiu: 
Sandro Farro 
Gregory Milton 


Nieto y Nietanan: 
Nadine Tromp y Ansley Koolman y yiunan 
Jerrold Tromp y yiunan 
Thisia y Eric Sayers y yiunan 
Hyliane Franken 
Jeannil Esteba y Joally Briesen y yiunan 
Nilson Esteba y Rho-Jeanne Bergen y yiunan 
Isha Franken y yiunan 
Asinto B. Franken 
R.J Franken † 
Aldrin Maduro y Roslin Croes y yiu 
Vanessa Maduro 
Dianne Maduro y yiunan 
Cédric y Catalina Dirksz 
Ansey Dirksz 
Cyrielle Tromp y Gregory Boekhoudt 
Ilian Maduro 
Celine Maduro 


Acompañante: 
Regina Luydens 


Rumanan: 
†Hose Luydens 
†Chico Luydens 
†Chichi Gomez 
†Laura Gomez 


Subrino y Subrinanan, comer y compernan, Ihanan. 


Demas Famia: Franken, Luydens, Tromp, Esteba, 
Maduro, Dirksz, Thiel, Wit de, Farro, Gomez, 
Eckmeyer, Giel, Bermudez, Jeand’or, Frans, 
Sanchez-Alvarado na Venezuela. 


Ta invita tur famia,amigo, bisiña y conocir pa asisti 
na acto di entiero cual lo tuma lugar dialuna 5 di 
juni 2023 di 2:00 pa 4:00 pm na misa Santa Anna, 
despues saliendo pa Santana catolico na Noord. 


Nos ta lamenta cu prome y despues di entiero no 
por ricibi bishita di condolencia na cas. 

Cerca Dios mi ta na paz 
Manera un yiu cerca su mama 
Salmo 131 


Cu profundo tristesa na nos curazon, pero 
conforme cu boluntad di Dios, nos ta anuncia 
cu a fayese cristianamente nos yiu, ruman , tata, 
omo, primo y welo stima 


Lorenzo Roberto Clement 
Mihor conocí como Renzo 
*21 augustus 1967 - †12 mei 2023 


Na nomber di su: 
Mayornan: 
Robert (Ronny) y Mathilda (Dela) Clement 


Yiunan: Kimberley 
Priscilla 
Jennifer 
Kaylee 


Nietonan: Yaïro 
Ocean 


Ruman: 
Robert (Eric) Clement y Sherrylou (Sherry) Maduro 


Sobrinonan: 
Jerrick Clement y yiu Jaydrick Clement 
Ericson Clement 


Omo y tantanan: Angela y Eddie Clement 
Leo y Maria (Mely) Lampe 
Filomena Meulens y famia 
Thelma Rock y famia 
Norma Clement y famia 
Grace Clement y Famia 
Veronica Clement y famia 
Roland Clement y Elvira Clement y famia 
Marcelo Clement y Famia 
Daniel Clement 


Primo y primanan y demás famia: 
Clement, Lampe, Maduro, Meulens, Rock, 
Aartsen, Janssen, Boekhoudt y conocirnan. 


Ta invita pa acto di despedida di nos defunto 
stima cual lo tuma lugar diaranzon 31 mei 2023 di 
9 am -11 am na Aurora funaral Home. 


Despues lo hiba shinishi di nos defunto stima pa 
santa Catholico na Paradera. 


Nos ta lamenta cu después di ceremonia di 
despedida nos no por ricibi bishita di condolencia 
na cas. Nos ta pidi nos disculpa pa den e 
momento nan di tristesa aki si nos por a lubida di 
menciona algun familiar. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 


Sra. Violeta 
F. Laclé-Lampe 
Cariñosamente yama “Leta of Tanta Leta” 
Ex propetaria di Violeta’s Flowershop y 
Hardin Disneylandia 
*02-05-1942 - †25-05-2023 


Na nomber di su: 
Querido esposo: Porfirio “Fichi” Laclé 


Yiunan: Thessalie Laclé 
Militza y George Rudy Laclé 
†Michelangelo Laclé 


Nieto(a)nan: Savannah, Sean, Paris, Milanah 


Rumannan: †Estelita y †Nelson Ruiz-Lampe y 
famia 
†Meinhard y †Filomena Lampe-Croes y famia 
†Teresita y Dun Scharbaay-Lampe y famia 
†Carmen y Kay Luydens-Lampe y famia 
†Simon Lampe y famia 


Manera ruman: Haydee Nadal y famia 


Tur su ihanan 


Cuña y swanan: Otilio Laclé y famia 
Philomena Dijkhoff-Laclé y famia 
Frida Werleman- Laclé y famia 
Rafael Laclé y famia 
Yolanda Laclé y famia 
Elviro Laclé y famia 
†Robertico Laclé 
Ludwina Drumm-Laclé y famia 
†Glenda Cornelie Laclé y famia 
Miranda Kock-Laclé y famia 


Tur su primo(a)nan, sobrino(a)nan, bisiñanan, 
amigo(a)nan di Bowling Tennis y Carnaval. 


Demas famia: Laclé, Lampe, Tromp, Ruiz, 
Scharbaay, Luydens, Osorio, Zambrano, Hein, 
Moreno, van der Linden, Geerman, Theysen, 
Nadal, Kock, Croes, Franken, Maduro, Henriquez, 
Thiel, Landman, de Mey, Johannes, Isenia, 
Alvarez y Margaretha 


Ta invita pa acto di despedida di nos defunto 
stima cual lo tuma lugar Diabierna 02 di juni 
2023 di 9 am -11 am na Aurora Funaral Home. 
Cremashon lo tuma lugar den seno familiar. 


Nos ta lamenta cu después di ceremonia 
di despedida nos no por ricibi bishita di 
condolencia na cas. 
Nos ta pidi nos disculpa pa den e momento nan 
di tristesa aki si nos por a lubida di menciona 
algun famia. 


Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 
“Cerca Dios mi alma ta na paz, ta di DJ’E mi salbacion 
ta bin” - Salmo 62:1 


Cu inmenso dolor na nos curason, nos ta participa 
fayecimento inespera di nos ser stima: 
Kevin Ruben Tromp 
*12-08-2005 - †28-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 
Ta participa fayecimento di: 


Isidoro Marcelino Quandt 
Cariñosamente yama “Hory” 
*02-January 1956 - † 25 Mei 2023 


Na nomber di su: 
Mayornan: 
†Bartolo Quandt 
†Nora Isabel Quandt-Alvarez 


Yiunan: 
Jeannith Quandt y yiunan 
Jacqueline Quandt 
Zolema Quandt y Julio Barrera y yiunan 
Gaiza Quandt y Anthony y yiu 
Virmary Quandt y Robert Nijpjes 
Junette Quandt y Darrol Wernet 
Gerry Quandt y Rosemarie y yiu 
Junan Quandt y yiunan 
Renzo Quandt y Damian Dresens 
Angerina Tromp y yiunan 


Rumannan: 
Roberto Hoek y Efrina y yiunan 
† Pedro Clavier y yiunan 
† Luis Rufino Quandt y yiunan 
Efrain y Sonia Quandt y yiunan 
†Basilio Quandt y yiunan 
Orlando Quandt y Jeanine Zijlstra y yiunan 
Silvio Quandt y yiunan 
†Pablo Quandt y yiu 
Carlos Quandt y Yolanda Henriquez y yiunan 


Nieto y nietanan: 
Vianella, Nasha, Vizianni, Shenna, Zyren, Zoë, 
Sapphire, Sophia, Xerxes, Roan, Richelienne, 
Julienne, Jahirune, Lizayra, Joa, Rihanny, Neymar, 
Eduardo, Aliaha 


Bisanietonan: 
Elisabeth, Alisha, Denver, Xiqiënne 


Mama di su yiunan: 
Maria Genoveva Petrochi 
Christina “Poppy” Kelkboom 
†Jeannette Arends 
Johanny Concepcion 
Maria Suero 


Primo y primanan, sobrino y sobrinanan 


Bon primonan: Yoyo y Miladis 


Tanta: Alicia GFigeroa Herrera (Colombia) 


Demas famia na Colombia, Hulanda, Venezuela y 
USA 


Demas famia: Quandt, Alvarez, Hoek, Ridderstap, 
Croes, Nijpes, Tromp, Peterson, Aregoces, Zijlstra, 
Henriquez, Carty, Palm, Kemp, Franken, Clarisa, 
Correa, Romero, Figaroa, de Cuba, Smolders, 
Lopez, Reyes, Sierra, Suero, Orman, Giel, Rodriguez, 
Concepcion, Boye, Zievinger, Ranes, Ras, Drisi, 
Rincones, Leon, Mateo, Kelkboom, Peña Lara, 
Lampe 


Acto di entiero lo tuma lugar diabierna 02 juni 2023 
di 8’or di mainta pa 3:00 di atardi na cas Avenida 
Alo Tromp 26, despues lo sali pa bai Misa San 
Francisco di Asis Pro-Cathedral pa un respons y lo 
Sali bai pa santana central na Sabana Basora. 


Condolencia lo tuma lugar Diahuebs 01 di juni 2023 
2023 di 7-9 pm na cas Avenida Alo Tromp 26 


Nos kier a pidi nos disculpa si nos por a lubida un of 
otro famia den nos 
tristesa. 


